Vrou ernstig beseer toe sy kat uit boom probeer red(Foto verskaf) ŉ Vrou het Dinsdag in Warner Beach, suid van Durban, ernstige beserings opgedoen toe sy ŉ kat uit ŉ boom probeer red het. Shawn Herbst, woordvoerder van Netcare 911, het gesê paramedici is omstreeks 15:15 na die toneel ontbied. “ŉ Volwasse vrou het ongeveer 15 m ver uit ŉ boom geval. Sy het op teer geland.” Die vrou wou glo ŉ kat uit ŉ boom red. “Die vrou het ernstige beserings opgedoen. Sy is op die toneel behandel deur ŉ Netcare 911-reddingstegnikus en ŉ paramedikus wat gevorderde lewensondersteuning kon toepas.” Sy is met ŉ helikopter na ŉ hospitaal geneem vir verdere behandeling.